AJAKOHAST OTSE TAEVAST
Vaatate saadet "Ajakohast otse taevast".
Oleme endiselt Turu linnas ja jätkame oma õpetussarjaga.
Ning täna räägib Hakan teile usust.
Just - ma õpetan õpetusest või õigemini selle tähtsusest.
Usun, et see on üks olulisemaid asju.
Me räägime Piaga palju usuletulekust ja palvetame iga saate lõpus.
Seetõttu ka teame,
et inimesed on tulnud usule ja saanud päästetud.
Ehk siis nad ei liitu lihtsalt mingi usuga või soojenda üles oma uskumusi,
vaid tegu on tõelise päästeimega, mis on tore ja millest kõik saab alguse.
Küll aga tekib siis küsimus: mis edasi saab?
Edasi algab elu!
Oleme astunud ühte uude ellu,
kuid küsimus on, kuidas me seda edendame või mille abil?
Sest uue elu puhul me ei räägi mingitest tehnilistest võtetest,
et tee nii või naa ja siis see läheb käima.
Jumal on andnud meile kõik vajaliku.
Võiks öelda, et otsekui allikad: väe allika, elu allika...
Jeesus ütles, et Tema on tulnud,
et meil võiks olla elu ja kõike ülirohkesti.
Seega - andnud kõik selle, mille abil elu käigus hoida.
Tegelikult on ju tegu loomuliku eluga, mille Jumal on meile kinkinud
ja mida Ta tahab, et me elaksime. - Just nimelt.
Kuid mõtle näiteks, kui palju vett peaks inimene päevas jooma?
2-3 liitrit. - No ma arvan, et 2 L on piisav.
Fakt on see, et me peame jooma,
sest kui me ei joo, kuivame me lõpuks kokku ja sureme.
Seega me peame jooma ehk ammutama nö. allikast.
Jumal oma headuses on loonud nii, et iga laps, kes sünnib Tema perre,
võiks saada kogu abi, mis tarvis. Aga veelgi enam ajaliku toiduse.
Ja siis hakkab inimene tasapisi käima, seejärel rääkima, kasvama, õppima
ja oma igapäevatööd tehes seda kõike ka teistele edasi andma.
Ühiste jõududega saame hakkama!
Jeesus ütles, et üks külvab ja teine lõikab.
Meie puhul võib öelda,
et üks jutlustab ja teine varustab jutlustajat.
Iganädalaste saadete tegemine nõuab oma kulu.
Seetõttu on teil võimalik toetada TV7 tööd
Swedbank 221048388411 SEB 10220109461019
Jumal õnnistagu Teid abi ja toe eest. Aitäh!
Olen meie saadetes mitmeid kordi öelnud,
et Jeesus on meie kõige olulisem eeskuju.
Ta tuli meile näitama, kes on Jumal
ja milleks Ta on suuteline ning mis on Tema tahe.
Kuid Jeesus tuli elama ka elu, mis pole sugugi võimatu me jaoks.
Ta elas kui inimene siin maa peal, avades meile tee
ja näidates, kuidas ise elada ja juhtida teisigi sellesse ellu.
Tõsi - see on suur väljakutse meile elada oma elusid nii.
Kuid evangelistide, jutlustajate ja pastoritena
me peame aitama teisi ning näitama, kust seda elu leida.
Kuid mis veelgi huvitavam -
mitmeid aastaid hiljem, peale seda, kui Jeesus oli läinud taevasse,
sai Paulus päästetud ja seda väga radikaalsel moel.
Seejärel oli ta mõnda aega "kulisside taga",
viibides kõrbes ühes Jumalaga ja õppides õigesti kuulma Tema häält.
Sest mitte iga hääl, mida me kuuleme, pole Jumalast.
Kuid Paulus läbis vastava "koolituse", kogedes ka palju üleloomulikku.
Ta rääkis, kuidas teda tõmmati üles kolmandasse taevasse,
kus ta kuulis ja nägi asju, mis olid kirjeldamatud.
Ja kui ta siis oli 14.a eemal olnud, tuli ta ja hakkas tegutsema.
Ta hakkas ringi rändama, et täita Jumala kutset.
Apostlite tegudes ütles Püha Vaim: "Eraldage mulle Paulus ja Barnabas
tööle, milleks Ma nad olen kutsunud."
Jõudes teatud paikadesse, tegutses ta samal moel kui Jeesus!
Ta ütles, et on Issandalt saanud kõik selle, mis pühaõhtu söömaajal anti.
Et Jeesus, sel ööl, mil Ta ära anti,
võttis leiva, murdis ja jagas jüngritele nii leiba kui karikat.
Paulus rääkis seda kõike, otsekui ta ise oleks seal kohal olnud.
Seega, kui Paulus tegi, mida Jeesus tegi,
siis see näitab, et on üks ühine liin, mida meiegi võime jätkata.
Sa küsid nüüd, et millest me räägime?
Mäletad, kui Jeesus kutsus oma jüngrid,
siis Ta ütles neile: "Järgige mind ja ma teen teist inimeste püüdjad."
Ehk - ma aitan teil muutuda ja täita ülesannet, mis teile antud.
Ja siis Jeesus viis nad endaga ühes sünagoogi, kus Ta õpetas.
Seejärel aga kuulutas Ta inimestele, kes ei mahtunud sünagoogi.
Seal oli kümneid tuhandeid inimesi, kellele rääkida.
Ühtlasi Ta tervendas ka haigeid, ajas kurje vaime välja
ja õpetas oma jüngreid.
Sama lugu oli ka Paulusega!
Korintosesse jõudes õpetas ta seal 1,5 aastat.
Efesosse minnes õpetas ta 2.a. Türannose koolis,
rajades seeläbi alust inimeste eludele.
Kuid temagi tervendas haigeid, aitas jüngreid paluda haigete eest jne.
Pauluse riideid viidi haigetele, kes neid puudutades tervenesid.
Nii et nad kandsid Jumala Sõna edasi.
Enne, kui loen teile Pauluse kohta, tahan lugeda Abraham Lincolnist.
On huvitav vaadata ajalukku ja näha neid mõjuvõimsaid tegelasi,
kes sageli ja väga isiklikul tasandil on uskunud Jumalasse.
Abraham Lincoln on öelnud Piibli kohta järgmist:
"See erakordne raamat on Jumala parim kingitus inimesele."
Kogu maailmale kingitud Vabastaja ja Temast lähtuv hea
on saanud ilmsiks selles raamatus."
Ehk siis - me saame siit kõik, mida me vajame.
Ja seda teadsid loomulikult nii Jeesus kui ka Paulus.
Võime muidugi küsida,
et miks siis Paulus üldse nii palju raamatuid pidi kirjutama?
Kuid Jumala Vaim ise inspireeris teda, andes nö.toidust rahva jaoks.
Ja see oli nii võimas, et seda loeti ja jätkuvalt loetakse
mitte kui Pauluse, aga kui Jumala Sõna.
Eks neid ole muidugi ka, kes väidavad,
et tegu on vaid Pauluse enda arvamustega. Kuid see pole nii!
Tegu on Jumala Vaimu poolt inspireeritud sõnaga,
mis on tulnud esile Pauluse kaudu.
Ja Paulus ütleb Rooma kirjas 10:6, kus ta räägib usuletulekust:
"Ent õigus, mis tuleb usust, ütleb: Ära ütle oma südames:
Kes läheb üles taevasse? - see tähendab Kristust alla tooma,
või: Kes läheb alla sügavusse? -
see tähendab Kristust üles tooma surnuist.”
Kuid mida see siis ütleb?
Sõna on su lähedal, sinu suus ja su südames.”
See on ususõna, mida me kuulutame."
Kes võiks minna üles taevasse, et tuua Kristus alla?
Miks me peaks üldse tahtma seda teha?
Aga seetõttu, et me vajame päästet. Me vajame päästjat.
Muud teist põhjust polegi minna üles, et otsida Kristust.
Või siis - kes läheks alla, et tuua Kristus üles surnuist.
Olgu siinkohal öeldud, et seda pole vaja enam teha,
kuna Jumal on selle eest juba hoolt kandnud.
Kuid, juhul kui Ta siiski oleks seal, siis me vajaks Teda sealt üles,
sest me ei saa ilma Kristuse ja Jumalata hakkama!
Iga inimene vajab Jumalat!
Oled sa vahel mõelnud,
miks küll ilmas nii palju erinevaid usundeid on?
Indias on tuhandeid uskusid ja üle maailma veelgi enam,
mis kõik näitab seda, et inimene on paratamatult usklik.
Inimesed palvetavad. Pole just palju neid, kes ei paluks.
Usun, et isegi ateistid paluvad, kui on omadega ummikus.
Paar aastat tagasi, kui üle Soome toimus ateistide kampaania,
kuulutasid nad: "Vaevalt, et Jumal on olemas."
Minu meelest on see üsna aus väljaütlemine,
kuna see "vaevalt" jätab siiski võimaluse Tema olemasolu kohta.
Nii et nad ei sulge täielikult ust Jumala ees,
Kes võimalik, et on siiski olemas ja Keda nad vajavad rasketel aegadel.
Iga inimene otsib Jumalat!
Mispeale Paulus ütles, et me ei pea minema üles taevasse
ega ka alla maasügavustesse, kuna Ta on palju lähemal meile.
Kristus, keda me vajame ja otsime, on meie lähedal. Aga kus siis?
Ta on lähedal meie suus ja meie südames. Mida see tähendab?
See tähendab Jumala Sõna! Tema elavat ja igavest Sõna.
Meie asi on vaid avada oma süda ja võtta see vastu!
Me võime ammutada seda endasse.
Psalmides v. Õpetussõnades on öeldud: "Ava oma suu ja ma täidan selle."
Mis mõttes - avan oma suu ja Jumal täidab selle?!
Kuid Ta mõtleb selle all seda, et ava oma suu ja täida see Jumala Sõnaga.
Et see võiks minna sisse!
Oooo, mu usk on nii nõrk!
Mina küll ei suuda uskuda nii nagu need suured jumalamehed usuvad;
nii nagu teie seal telesaates usute ja palute haigete eest.
Ei mina küll suuda niimoodi uskuda!
Aga miks mitte? Usk on antud meile kõigile!
Paulus ütles: "Seda usu mõõtu mööda, mis igaühele on antud."
Ainukene põhjus, miks meil pole usku, on selles,
et me ei ammuta seda endasse. Me ei "söö" seda.
Hakka sööma-rääkima Jumala Sõna! Hakka lugema Jumala Sõna!
Kui sul on raskusi suuga tunnistamisega...
Oled ehk kuulnud meid õpetavat selle kohta,
et tunnistada Jumala Sõna ja olla ühel meelel sellega.
Kui sulle valmistab see raskusi, siis tee seda nii:
Ma avan Rooma kirja 10:9, kust Hakan just luges,
ja ma loen salmist 9:
"Kui sa oma suuga tunnistad, et Jeesus on Issand,
ja oma südames usud, et Jumal on ta üles äratanud surnuist,
siis sind päästetakse."
Mida ma siis nüüd teen? Ma võtan Jumala Sõna oma suhu.
See ei tõusnud lihtsalt niisama ootamatult mu südamest kusagilt,
vaid ma ise täitsin oma suu sellega.
Ja ilma, et ma oleks sellelegi mõelnud - läks see alla ja jäi mu sisse.
See uuestisündinud Hakan, kes on minu sees,
kuulis seda sõna ja miski hakkab nüüd kasvama ta sees.
"Sest südamega usutakse õiguseks, suuga aga tunnistatakse päästeks.
Sest Pühakiri ütleb:Ükski, kes usub Temasse, ei jää häbisse.”
Ehk siis - ma võtan selle usu sõna ja suunan enese sisse.
See omakorda aga ehitab minus üles usku ja usaldust Jumala vastu.
Ro.10:17 on öeldud: "Usk tuleb..." Kas pole imeline - usk tuleb!
Me ei pea seda kuidagimoodi jahtima, aga see tuleb, kui ammutad Tema Sõna.
"Usk tuleb kuulutusest..." Kui ma lugesin, siis ma ka kuulsin seda.
Enamus inimestel, kel pole lugemis -ja kuulmisprobleeme,
ise ju kuulevad, mida nad ütlevad.
Seega "usk tuleb kuulmisest" ja ma kuulsin.
Seega usk tuleb sõnast, mida ma loen oma suuga
ja mis mu kõrvade kaudu imbub minusse.
See "kuulutus" ehk kuulmine tuleb aga Kristuse sõna kaudu.
Nii et ma lugesin Kristuse sõna. Usk ei kasva ükskõik, mida lugedes.
Ma võin lugeda ükskõik, mis ajalehte, netilehekülgi vms.,
mis ei ehita mind üles ega tugevda mind vähimalgi määral.
Parimal juhul see ei mõjuta mind üldse, kuid halvimal juhul võib rüvetada.
Kuid Piiblis on öeldud:
Sõna on su lähedal, sinu suus ja su südames. See on ususõna."
Oled ehk kuulnud vahel kasutatavat seda terminit: ususõna.
Ususõna kuulutaja, ususõna liikumine.
Ma tahaks väga loota,
et kogu kristlik liikumine võiks olla ususõna liikumine.
Ei taha siinkohal olla negatiivne, kuid uuringutest on selgunud,
et jumalateenistustel loetakse Jumala Sõna üsnagi vähe.
Ja teatud teenistustel lausa eriti vähe.
Olen isegi teatud aegadel leidnud,
et oleks pidanud rääkima vähem ja lugema enam Jumala Sõna.
Tõsi küll, me kõneleme Jumala Sõna, milleks Püha Vaim ise meid aidaku
ja me jagame selle põhjal teatud mõtteid, mis pole sugugi halb.
Samas olen märganud oma teenistuses, mida paljud teisedki jutlustajad,
et vahel on kitsamaid aegu ja õhukraanid on otsekui kinni.
Kuid kui ma jätkan Jumala Sõna lugemist ja kuulutamist,
ületades teatud jutlustajatele seatud ajapiire -
olgu selleks siis 7, 20 või 40.minutit.
Üks vana jutlustaja ütles kord, et kõike, mida pole suudetud öelda
45.minuti jooksul, pole mõtet enam öelda ka peale seda.
Nii et ilmselgelt on jutlustamisel omad piirid.
Kuid kui ma jätkan kuulutamist
ja lasen Jumala Sõnal olla kui mõõk minu suus ja mu käes,
siis see hakkab tegema oma tööd.
Kõik sidumised ja takistused, mis on vaimumaailmas, annavad järgi.
Sest pole midagi tugevamat kui Jumala Sõna!
Ehk nii nagu Lincolngi ütles:
"Kõik, mida me vajame, on kirjas Jumala Sõnas."
Nii et kui võtame selle Sõna ja palume Pühal Vaimul ilmutada seda,
siis me saame elu Jumalalt, mis aitab ja kannab meid.
Saame sealt tarkust, mida väga vajame. Me vajame Püha Vaimu abi.
Ma ei räägi siin sellest, et me võtame Piibli piimapoodi kaasa
aitamaks meil otsustada, kas osta Alma või Tere piima.
Kuid vahel siiski, kui lähed ostma midagi -
olgu selleks siis uus auto, jalgratas vms.- vajad sa Püha Vaimu abi.
Tema, kes elab su sees ja tunnistab su sees, annab sulle teada.
Sest Jumala Vaim julgeb öelda küll, kas tegu on õige või vale asjaga.
Ja kui sa oled valinud õige asja, siis Ta ka kinnitab sind.
Ja vahel Ta ehk ei ütle midagi ja sa mõistad, et võid ise valida.
Seega on hea lasta Jumal enese sisse, loomaks seda usku ja usaldust.
Sest ilma teadmise ja tunnetuseta me hävime, ütleb Piibel.
Kuid see pole Jumala tahe.
Tema tahe on, et me käiks võidust võitu ja aust ausse.
Et me elu läheks õiges suunas
ja me võiks särada Tema valgust kogu maailmale.
Seda seeläbi, et Tema Sõna meie sees ühes Tema Vaimuga
on saanud elavaks meie sees. See on see ususõna.
Kuid nüüd palvetagem koos.
Tahaksime paluda kaks lühikest palvet.
Esiteks sellise, et su süda võiks hakata igatsema Jumala Sõna järele.
Selle ususõna järele, mis tõstab, julgustab ja puhastab.
Ja siis tahame ka paluda,
et Jeesus võiks tulla su ellu ja sa võiks avada oma südame Talle.
Jeesus, ma palun iga televaataja eest, et Sinu Vaim võiks valgustada neid
ja kinkida ühe sügavama igatsuse Sinu Sõna järele.
Et nad hakkaks end täitma usuõnaga.
Paluks Jumala Vaimu oma südameisse valgustama ja elavdama.
Et nad võiks kogeda Jumala väge enda sees ja mitte väljaspool,
sest see ehitab üles ja aitab neid nii elus kui teenistuses.
Aita neid oma nime pärast.
Ja nüüd me palume, et Jeesus võiks tulla inimeste ellu.
Mistõttu korda palun Pia järel seda palvet kogu oma südamest.
Jeesus,
tule mu südamesse.
Ma avan end sulle.
Tule ja puhasta mind.
Sinu veri
puhastab mind kõigest patust.
Ma alistun ja tunnistan,
et usun Sinusse, Jeesus.
Usun Sinu lepitustöösse, Jeesus.
Ja sellest hetkest alates
oled Sina minu Issand
ja mina Sinu laps.
Tänu Sulle, Jeesus! Aamen!
Sulle, kes sa seda palvet siiralt palusin, kuulutan ma kõik patud andeks.
Jeesus tuli su ellu ja sa sündisid uuesti.
Mistõttu võta meie või TV7-ga kindlasti ühendust
ja me anname sulle rohkem infot ning palume su eest.
Saadame ka materjale, mis on sulle abiks.
Kõike head ja uute kohtumisteni!
Tõlge: Anne-Ly Raukas